กกต. ประชาสัมพันธ์สีบัตรเลือกตั้ง เลือก ส.ส.เขต บัตรสีม่วง เลือก ส.ส.บัญชีรายชื่อ บัตรสีเขียว
ตามที่คณะกรรมการการเลือกตั้ง(กกต.) กำหนดให้วันอาทิตย์ที่ 14 พฤษภาคม 2566 เป็นวันเลือกตั้ง โดยผู้มีสิทธิเลือกตั้งจะได้รับบัตรเลือกตั้ง จำนวน 2 ใบ สำหรับการออกเสียงลงคะแนนเลือกตั้งสมาชิกสภาผู้แทนราษฎรแบบแบ่งเขตเลือกตั้งและแบบบัญชีรายชื่อ สำนักงานคณะกรรมการการเลือกตั้ง ขอประชาสัมพันธ์สึบัตรเลือกตั้งสมาชิกสภาผู้แทนราษฎรเป็นการทั่วไป ที่ใช้ในการเลือกตั้งครั้งนี้ โดยบัตรเลือกตั้งสมาชิกสภาผู้แทนราษฎรแบบแบ่งเขตเลือกตั้ง เป็น "สีม่วง" และบัตรเลือกตั้งสมาชิกสภาผู้แทนราษฎรแบบบัญชีรายชื่อ เป็น "สีเขียว"